Dinamo încearcă să evite la potou a doua retrogadare din istoria clubului, după cea din 2022. ”Câinii” se află pe loc retrogradabil, cu 21 de puncte, iar în ultimele două etape din play-out-ul Superligii luptă pentru supraviețuire cu cinci echipe: Petrolul (26 de puncte), FC Botoșani (24), FC Voluntari (23), FCU Craiova (22) și Poli Iași (21).
Dinamo are nevoie ca de aer de două victorii cu U Cluj, sâmbătă, 4 mai, deplasare, și cu UTA, duminică, 12 mai, acasă, pentru a spera într-o salvare miraculoasă. De menționat că, în acest campionat formația din Ștefan a reușit doar de două ori să lege două rezultate pozitive la rând.
S-a întâmplat în sezonul regulat. Prima dată în august, cu Ovidiu Burcă pe bancă, 1-0 cu Botoșani, acasă, și 3-2 cu Voluntari, deplasare, și în decembrie, la începutul mandatului lui Zeljko Kopic, 2-0 cu FC Botoșani, afară, și 1-0 cu Voluntari, pe ”Arcul de Triumf”.
Calculele sunt foarte complicate. Nici cu șase puncte în ultimele două meciuri, Dinamo nu este sigură că rămâne în SuperLiga. Depinde mult și de jocul rezultatelor.
Pe de altă parte, echipa pregătită de Zeljko Kopic poate scăpa de la retrogradare și cu patru puncte, iar cu o victorie ar avea șanse să prindă cel mult barajul de menținere. În acest moment, analiza salvării lui Dinamo se bazează pe foarte mulți de ”dacă”.
Dinamo are și dezavantajul că în caz de egalitate de puncte ar ieși bine numai cu FC Botoșani, dintre toate contracandidatele la retrogradare. Asta pentru că, ambele formații au beneficiat de rotunjirea cu 0,5 la intrarea în play-out, iar bucureștenii ar devansa trupa din Moldova la criteriul numărului mai mare de puncte obţinute în sezonul regulat, 29 față de 21.
5. Petrolul 26 puncte * (35 puncte în sezonul regulat)
6. FC Botoșani 24 puncte * (21 puncte în sezonul regulat)
––––––––––––––––––––––
7. FC Voluntari 23 p (28 puncte în sezonul regulat)
8. FCU Craiova 22 p * (31 puncte în sezonul regulat)
––––––––––––––––––––––
9. Dinamo 21 p * (29 puncte în sezonul regulat)
10. Poli Iași 21 p * (33 puncte în sezonul regulat)
Legendă: * echipe care au beneficiat de rotunjirea cu 0,5
Locurile 9 și 10 din play-out retrogradează direct. Locurile retrogradabile 7/8 din play-out joacă baraj cu locurile 3/4 din Liga 2.
Etapa 8
Etapa 9
În acestă situație, Dinamo se poate salva direct de la retrogradare dacă:
Loc de baraj dacă:
Se poate ajunge la situația ca cinci echipe să termine la egalitate, cu 27 de puncte: Dinamo, Petrolul, FC Botoșani, FC Voluntari, Poli Iași.
În acest caz, Dinamo ar devansa doar FC Botoșani. Ambele au beneficiat de rotunjire la intrarea în play-out, dar ”câinii” au avantajul numărului mai mare de puncte obţinute la finalul sezonului regulat, 29 față de 21.
Astfel, Dinamo poate prinde barajul, dar la fel de bine poate și retrograda direct, dacă FCU Craiova acumulează maximum de puncte din confruntările cu UTA și cu Hermannstadt și face 28 de puncte.
Dacă FCU Craiova face 28 de puncte, Dinamo ar retrograda la braț cu FC Botoșani, iar direct s-ar salva FCU Craiova și FC Voluntari, singura echipă din play-out care nu a beneficiat de rotunjirea punctelor.
Ce prevede Regulamentul: În situația în care, la finalul play-off-ului sau play-out-ului, două sau mai multe echipe se află la egalitate de puncte, departajarea se face în primul rând ținându-se cont dacă a fost sau nu aplicată rotunjirea cu 0,5. În caz de egalitate și după aplicarea acestui criteriu, departajarea se va face conform numărului de puncte cu care fiecare dintre echipe a terminat sezonul regular.
Dacă ia 4 puncte din meciurile cu U Cluj (acasă) și cu UTA (deplasae), Dinamo poate scăpa direct dacă:
Loc de baraj dacă:
Dacă Dinamo termină play-out-ul cu 25 de puncte la egalitate cu FC Botoșani, FC Voluntari, FCU Craiova și Poli Iași, atunci ”alb-roșiii” retrogradează cu FC Botoșani. Ilfovenii dețin atuul că n-au beneficiat de rotunjire, iar FCU Craiova și Poli Iași au făcut mai multe puncte în sezonul regulat.
Cu o singură victorie Dinamo poate ajunge doar pe loc de baraj dacă:
În această variantă, există posibilitatea ca patru echipe să termine la egalitate, cu 24 de puncte: Dinamo, FCU Craiova, FC Botoșani/FC Voluntari și Poli Iași. ”Câinii” ar retrograda împreună cu Botoșani sau cu FCU Craiova.
Cu un singur punct în ultimele două runde, trupa lui Zeljko Kopic este retrogradată direct, fie de pe ultimul loc, fie de pe penultimul. Nici nu mai contează.
La egalitate cu Poli Iași și cu FCU Craiova, Dinamo ar fi sub ambele. Toate au beneficiat de rotunjire, dar Poli Iași și Craiova au făcut mai multe puncte decât ”alb-roșii” în sezonul regulat, 33, respectiv 31. Dinamo și FCU Craiova ar retrograda direct, iar Poli Iași ar intra în baraj.
Nici antrenorul lui Dinamo nu mai crede într-o salvare directă. Croatul Zeljko Kopic se roagă ca să prindă măcar barajul.
Cred că în acest moment ar fi ca un miracol să ne salvăm de la retrogradare. Aș semna în acest moment pentru un loc la baraj. Singurul nostru obiectiv este să ne salvăm, indiferent de cum vom face asta. Înainte de meciul cu Voluntari totul era la mâna noastră, acum depindem de alte rezultate” – Zeljko Kopic, antrenor Dinamo